
RADVILIŠKIO RAJONO SAVIVALDYBĖS TARYBA

SPRENDIMAS
DĖL PRITARIMO PROJEKTO „SOCIALINIO BŪSTO FONDO PLĖTRA RADVILIŠKIO RAJONO SAVIVALDYBĖJE“ ĮGYVENDINIMUI IR LĖŠŲ SKYRIMO

2024 m. birželio 20 d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 2022–2030 m. Šiaulių regiono plėtros plano, patvirtinto Šiaulių regiono plėtros tarybos 2023 m. vasario 8 d. sprendimu Nr. ŠR/TS-6 „Dėl 2022–2030 m. Šiaulių regiono plėtros plano patvirtinimo“ V skirsnio 6 lentelės 1.5. papunkčiu ir Regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairėmis (Gairės), patvirtintomis Lietuvos Respublikos socialinės apsaugos ir darbo ministro 2023 m. birželio 30 d. įsakymu Nr. A1-439, Radviliškio rajono savivaldybės taryba nusprendžia:
.	Pritarti, kad Radviliškio rajono savivaldybės administracija, gavusi finansavimą, įgyvendintų projektą „Socialinio būsto fondo plėtra Radviliškio rajone savivaldybėje“ (toliau – Projektas).
.	Įgalioti Radviliškio rajono savivaldybės administracijos direktorių pasirašyti ir pateikti Projekto įgyvendinimo planą (toliau – PĮP) bei kitus reikalingus dokumentus, siekiant gauti finansavimą Projekto įgyvendinimui.
.	Padengti iš Radviliškio rajono savivaldybės biudžeto lėšų 15 procentų tinkamų finansuoti išlaidų, netinkamas finansuoti, tačiau šiam Projektui įgyvendinti būtinas išlaidas ir tinkamas išlaidas, kurių nepadengia Projekto finansavimas. 
.	Nurodyti, kad šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras                                                                                           Kazimieras Račkauskis

Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
2024 m. birželio mėn. bus paskelbtas kvietimas teikti projektų įgyvendinimo planus (toliau – PĮP) „Socialinio būsto fondo plėtra Šiaulių regione II“. Planuojamas PĮP pateikimo terminas – 2024 m. rugpjūčio mėn. Kvietimas parengtas, vadovaujantis 2022–2030 m. Šiaulių regiono plėtros planu, patvirtintu Šiaulių regiono plėtros tarybos 2023 m. vasario 8 d. sprendimu Nr. ŠR/TS-6 „Dėl 2022–2030 m. Šiaulių regiono plėtros plano patvirtinimo“ ir regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairėmis (Gairės), patvirtintomis Lietuvos Respublikos socialinės apsaugos ir darbo ministro 2023 m. birželio 30 d. įsakymu Nr. A1-439 „Dėl regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairių patvirtinimo“ (toliau – Gairės). 
Projekto tikslas – išplėsti socialinio būsto fondą.
Projekto tikslinės grupės – asmenys su negalia (turintys judėjimo ir (ar) psichikos ir (ar) proto ir (ar) regos negalią), kuriems reikalingas specialiai pritaikytas būstas bei gausios šeimos. 
Tikslinės grupė poreikiai yra susiję su socialinio būsto prieinamumu ir kokybe:
– socialinio būsto fondas turi būti pakankamas, kad būtų realizuota gyventojų teisė į socialinio būsto nuomą;
– laukimo eilėje socialiniam būstui išsinuomoti terminas turi būti kaip įmanoma trumpesnis;
– socialinis būstas turi būti techniškai tvarkingas, atitinkantis medicinos ir higienos normų, komforto ir pan. sąlygas;
– socialinis būstas turi būti tokioje vietoje, kurioje yra užtikrintas viešasis susisiekimas, pagrindinė socialinė-ekonominė infrastruktūra (švietimo ir ugdymo įstaigos, sveikatos priežiūros ir socialines paslaugas teikiančios įstaigos, prekybos vietos ir pan.).
Numatoma 20 asmenų (ir jų šeimoms) suteikti naujus arba suremontuotus socialinius būstus: iš jų 4 būstai šeimoms, kuriose yra žmonių su negalia (juos pritaikant) ir 16 – gausioms šeimoms. Preliminariai numatoma įsigyti 4 vieno kambario butus, kurie bus skiriami asmenims su negalia; gausioms šeimoms preliminariai numatoma įsigyti: 11 butų trijų kambarių, plotas preliminariai 65–68 kv. m.; 4 butus keturių kambarių, plotas preliminariai 80–85 kv. m; 1 butą penkių kambarių, plotas preliminariai 100–110 kv. m.
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius ir rengėjas – Radviliškio rajono savivaldybės administracijos Investicijų ir turto valdymo skyrius.
.	Kaip šiuo metu yra reguliuojami sprendimo projekte aptarti teisiniai santykiai.
Lietuvos Respublikos vietos savivaldos įstatymo 15 straipsnio 4 dalis ir 2022–2030 m. Šiaulių regiono plėtros planas, patvirtintas Šiaulių regiono plėtros tarybos 2023 m. vasario 8 d. sprendimu Nr. ŠR/TS-6 „Dėl 2022–2030 m. Šiaulių regiono plėtros plano patvirtinimo“ ir regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairėmis (Gairės), patvirtintomis Lietuvos Respublikos socialinės apsaugos ir darbo ministro 2023 m. birželio 30 d. įsakymu Nr. A1-439 „Dėl regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairių patvirtinimo“.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos. Teigiamas rezultatas – 20 naujų socialinių būstų eilėje laukiantiems asmenims. 
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą, nebus keičiami ar pripažįstami negaliojančiais teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Preliminari Projekto vertė 1 800 000,00 Eur. 1 530 000,00 Eur – Europos regioninės plėtros fondų lėšos, 270 000,00 Eur –Savivaldybės biudžeto lėšos. Papildomai Savivaldybės biudžeto lėšų reikėtų, jei projekto įgyvendinimo metu atsirastų netinkamų ar tinkamų finansuoti išlaidų, kurių nepadengia projektui skiriamo finansavimo lėšos (pvz. papildomi darbai be kurių negalima užbaigti projekto, teismo išlaidos ir kt.). 
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Antikorupcinis sprendimo projektas vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Nėra



Investicijų ir turto valdymo skyriaus
vyriausioji specialistė                                                                                      Genovaitė Rutkauskienė
